钦定古今图书集成/历象汇编/庶征典/第008卷 > 《历学会通》 > 《日晕篇第七》
## 钦定古今图书集成/历象汇编/庶征典/第008卷 > 《历学会通》 > 《日晕篇第七》

安居而日晕也，多成风雨；对敌而日晕也，尤主军营。
色黑则谷伤大水；色青则籴贵大风；色赤则暑雨霹
雳；色白则当有暴兵，黄则人君有喜，亦为时雨农功。
半晕所在之方，其军战胜。日上如车之盖，有欲和亲；
半晕再重，国民蕃息，两畔相向。其下大风晕并垣车
轮，两敌因兵以亡国。方晕聚而背于上下，人亡将北
交晕，如连环而贯日，兵起相争。晕再重，人君有德；或
三四，野有兵戎；晕三重，兵起谷伤，其下有失地；晕四
重，军败于野，其下有叛臣；五则后忧而六失政，国弱；
晕七八，则民乱而九荒扰，大乱十重。